Warren Beatty
Henry Warren Beatty (30. mart 1937, Richmond, Virginia), američki je glumac, scenarist, režiser i filmski producent. Već prvom filmskom ulogom u Sjaju u travi (1961) postiže veliki uspjeh, posebno kod mlađe publike. Tokom karijere pažljivo bira uloge u kojima može istaknuti posebnost svoga senzibiliteta. Definitivnu glumačku afirmaciju postiže u filmu Bonnie i Clyde (1967) likom legendarnog gangstera Clydea. Tom ulogom postiže golemu popularnost i postaje model za brojne slične interpretacije drugih glumaca. Vrhunac njegove karijere je biografsko-historijski film Crveni, za koji 1981. dobija Oscara za režiju.